HU Az Európai Unió Hivatalos Lapja C 90/17

A tagállamok által közölt információ az EK-Szerződés 87. és 88. cikkének a mezőgazdasági termékek előállításával, feldolgozásával és forgalmazásával foglalkozó kis- és középvállalkozásoknak nyújtott állami támogatásokra történő alkalmazásáról szóló 1/2004/EK bizottsági rendelet alapján nyújtott állami támogatásról

(2007/C 90/06)

Támogatás száma: XA 111/06

Tagállam: Egyesült Királyság

Régió: Kelet-Anglia

A támogatási program megnevezése vagy az egyedi támogatásban részesülő vállalkozás neve: Kelet-Anglia régió versenyképességének javítása az agrárszektorban

Jogalap: Section 5 of the Regional Development Agencies Act 1998.

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege:

2006. december 29.–2007. március 31. 120 000 GBP 2007. április 1.–2008. március 31. 240 000 GBP 2008. április 1.–2009. március 31. 240 000 GBP

Maximális támogatási intenzitás: A támogatás intenzitása 100 %

A végrehajtás időpontja:

A program, illetve az egyedi támogatás nyújtásának időtartama:

A támogatás célja: Ágazati fejlesztés. A program a kelet-angliai gazdálkodóknak, a gazdálkodók által irányított vállalkozásoknak és a mezőgazdasági ellátási láncon belüli más vállalkozásoknak nyújt információnyújtási, tanácsadási és képzési szolgáltatást

A program tanáccsal szolgál a mezőgazdasági vállalkozások teljesítményének és hatékonyságának együttműködés útján történő javítására, valamint a mezőgazdasági termékek értékesítésének javítására

A támogatás kifizetésére az 1/2004/EK rendelet 14. cikkének megfelelően kerül sor, és a szaktanácsadási szolgáltatások díjai, valamint a képzések szervezési költségei képezik a támogatható költségeket.

Az érintett ágazat(ok): A program elsősorban a mezőgazdasági termékeket – nevezetesen gabonaféléket, szántóföldi növényeket és vörös húsokat – előállító vállalkozásokat célozza. A tágabb mezőgazdasági ellátási lánc más területein (beleértve a feldolgozást és az értékesítést) tevékenykedő vállalkozások is jogosultak lehetnek a támogatásra. Ennélfogva a program végső soron nyitott a gabonafélék és más szántóföldi növények, a disznó-, marha- és juhhús vagy az ezekből készített termékeket előállító (vagy feldolgozó vagy értékesítő) vállalkozások számára.

A támogatást nyújtó hatóság neve és címe:

East of England Development Agency The Business Centre Station Rd Histon Cambridge CB4 9LQ United Kingdom

Internetcím: http://www.eeda.org.uk/files/Improving_competiveness.pdf

Erről a programról tájékozódhat az Egyesült Királyságnak a mentesülő mezőgazdasági állami támogatási rendszerek felsorolását tartalmazó központi internetes listáján is:

http://www.defra.gov.uk/farm/policy/state-aid/setup/exist-exempt.htm

Egyéb információk: A programban a mezőgazdasági ellátási lánc olyan vállalkozásai vehetnek részt, amelyek az Európai Közösséget létrehozó szerződés 1. mellékletében fel nem sorolt termékek feldolgozásával és értékesítésével foglalkoznak. Az ilyen vállalkozások számára nyújtott támogatás kifizetésére a csekély összegű (de minimis) támogatásról szóló 69/2001/EK rendelet – vagy az azt felváltó bármely rendelet – alapján kerül sor

A kedvezményezettek nem választhatják meg a szolgáltatót. A szolgáltató az EFFP, akit a piaci alapelv szerint választottak ki, és ennek alapján fizetik

A Department for Environment, Food and Rural Affairs (Környezetvédelmi, Élelmiszerügyi és Vidékügyi Minisztérium, az Egyesült Királyság illetékes hatósága) nevében aláírással és keltezéssel ellátta:

Neil Marr

Agricultural State Aid Advisor

Defra

8B 9 Millbank

c/o 17 Smith Square

London SW1P 3JR

United Kingdom

Támogatás száma: XA 112/06

Tagállam: Egyesült Királyság

Régió: North West Regional Development Agency

A támogatási program megnevezése vagy az egyedi támogatásban részesülő vállalkozás neve: Lancashire Tea Company Limited.

Jogalap: The Governments powers for Regional Selective Assistance (RSA) and Selective Finance for Investment in England (SFIE) are provided in Section 7 of the Industrial Development Act 1982. Section 7(1) of the Act provides for financial assistance to be given on a discretionary basis in order to provide, maintain or safeguard employment in the Assisted Areas (AAs). Offers of assistance in England are subject to the consent of the Treasury.

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: A Selective Finance for Investment keretében 83 000 GBP kifizetésére kerül sor két részletben, 18 hónapon belül.

Maximális támogatási intenzitás: A 83 000 GBP SFIE-támogatás a cég által a projektre fordított teljes tőkeberuházás (276 000 GBP) 30 %-ának felel meg.

A végrehajtás időpontja: A projekt végrehajtása 2006. december 29-én kezdődik.

A program, illetve az egyedi támogatás nyújtásának időtartama: A támogatás kifizetésére 2 részletben, a tőkeráfordítás, a munkahelyteremtés és a termelékenységnövekedés kitűzött célszámainak elérése után kerül sor. Az utolsó kifizetés 2009. március 31-én történik.

A támogatás célja: A cél regionális támogatás nyújtása. A támogatás nyújtása az 1/2004/EK bizottsági rendelet 7. cikkével összhangban történik, amely a mezőgazdasági termékek előállítására, feldolgozására és forgalmazására fordított beruházásokkal foglalkozik. Új üzem és felszerelések, nevezetesen csomagológép, fóliázógép, tasakgyártó gép és segédkészülékek vásárlása képezik a támogatható költségeket.

Az érintett ágazat(ok): A Lancashire Tea Company Limited főleg regionális kidolgozású kevert, filteres tea előállításával és csomagolásával foglalkozik.

A támogatást nyújtó hatóság neve és címe:

North West Regional Development Agency PO Box 37, Renaissance House Centre Park Warrington WA1 1XB United KIngdom

Internetcím: http://www.nwda.co.uk/RelatedContent.aspx?area=86&subarea=252&item=20029190203189955

A lap aljára görgetve kattintson a jobb oldalon található Defra State Aid linkre!

http://defraweb/farm/policy/state-aid/setup/exist-exempt.htm

Egyéb információk: E támogatás nyújtása az N 731/2000 szám alatt regionális szelektív támogatásként jóváhagyott Selective Finance for Investment program keretében történik. Az 1. mellékletben szereplő termékek feldolgozása azonban nem képezi az N 731/2000 program jóváhagyásának tárgyát, a Lancashire Tea termékeit viszont az 1. melléklet tartalmazza. Ennélfogva a támogatást az 1/2004/EK rendelet keretében teszik közzé. A Lancashire Tea Company Ltd az 1. célkitűzés alá tartozó Merseyside régióban helyezkedik el

A projekt jogosult hitelgarancia-támogatásra is, amely szintén állami támogatásnak minősül. A halmozással együtt sem lépi túl a támogatási intenzitás 50 %-os határát

A felajánlási célokkal kapcsolatos részleteket a dokumentum teljes szövegű változata tartalmazza.

A Department of Environment, Food and Rural Affairs (Környezetvédelmi, Élelmiszerügyi és Vidékügyi Minisztérium, az Egyesült Királyság illetékes hatósága) nevében aláírta és keltezte:

Neil Marr

Agricultural State Aid Advisor

Defra

8B 9 Millbank

c/o 17 Smith Square

London SW1P 3JR

United Kingdom